text:
20/2006. (VIII. 31.) GKM utasítása a Gazdasági és Közlekedési Minisztérium által felügyelt egyes költségvetési intézményeknél való létszámcsökkentés elrendeléséről.
A 2006. évi költségvetés megalapozásával összefüggésben szükséges létszámintézkedésekre és a takarékossági
szempontokra figyelemmel, a közalkalmazottak jogállásáról szóló 1992. évi XXXIII. törvény 30. § (1) bekezdésének b) pontja, illetve a köztisztviselők jogállásáról szóló
1992. évi XXIII. törvény 17. § (1) bekezdésének a) pontja
alapján az alábbiakat rendelem el:
1. § (1) A Magyar Geológiai Szolgálatnál a jelen utasítás hatályba lépésének napján érvényes, engedélyezett létszámot
85 főben állapítom meg.
(2) A Magyar Állami Földtani Intézetnél a jelen utasítás
hatályba lépésének napján érvényes, engedélyezett létszámot 134 főben állapítom meg.
(3) A Magyar Állami Eötvös Lóránd Geofizikai Intézetnél a jelen utasítás hatályba lépésének napján érvényes,
engedélyezett létszámot 83 főben állapítom meg.
2. § Az 1. §-ban foglaltak alapján a Magyar Geológiai Szolgálatnál, a Magyar Állami Földtani Intézetnél, a Magyar
Állami Eötvös Lóránd Geofizikai Intézetnél létszámcsökkentést rendelek el, amellyel kapcsolatos munkáltatói intézkedéseket a jelen utasítás hatálybalépését követően haladéktalanul meg kell kezdeni.
3. § A létszámcsökkentést a közalkalmazotti és a köztisztviselői jogviszonyra vonatkozó jogszabályi előírások alapján kell végrehajtani.
4. § Ez az utasítás 2006. szeptember 1-jén lép hatályba.
Dr. Kóka János s. k.,
gazdasági és közlekedési miniszter


type: legislation

jurisdiction: Hungary

text:
344/2019. (VIII. 22.) KE határozata állampolgárság visszavonással történő megszüntetéséről.
Az Alaptörvény 9.  cikk (4)  bekezdés i)  pontja, valamint a  magyar állampolgárságról szóló 1993. évi
LV. törvény 9.  §-a alapján – a  Miniszterelnökséget vezető miniszter KSZ-1/801/3/2019. számú előterjesztésére –
Komonyi György (névmódosítás előtti neve: Komonyi György Albertovics; születési hely, idő: Ungvár [Szovjetunió],
1970. szeptember 9.) magyar állampolgárságát visszavonom.
Budapest, 2019. július 30. Áder János s. k.,
 köztársasági elnök


text:
1/2019. (II. 21.) MK utasítása a Nemzeti Kommunikációs Hivatal Szervezeti és Működési Szabályzatáról.
A kormányzati igazgatásról szóló 2018. évi CXXV. törvény 36. § (3) bekezdésében meghatározott hatáskörömben eljárva – tekintettel
a jogalkotásról szóló 2010. évi CXXX. törvény 23. § (4) bekezdés c) pontjára – a következő utasítást adom ki:
1. § A  Nemzeti Kommunikációs Hivatal Szervezeti és Működési Szabályzatát az  1.  mellékletben foglaltak szerint
határozom meg.
2. § Ez az utasítás a közzétételét követő napon lép hatályba.
3. § Hatályát veszti a  Nemzeti Kommunikációs Hivatal Szervezeti és Működési Szabályzatáról szóló 1/2017. (I. 18.)
MK utasítás.
Rogán Antal s. k.,
 a miniszterelnök kabinetfőnöke


text:
148/2012. (HK 8.) MH ÖHP intézkedése a STANAG 3797 AO 4. kiadás végrehajtásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről szóló
2011. évi CXIII. törvény 52. § (1) bekezdésében kapott
felhatalmazás alapján, figyelemmel az egységesítési, szabványosítási tevékenységről és a NATO egységesítési dokumentumok feldolgozásáról és végrehajtásáról szóló
102/2008. (HK 19.) HM utasításban foglaltakra, a STANAG 3797 AO (4. kiadás) végrehajtására az alábbi
intézkedést adom ki: 1. Az intézkedés hatálya kiterjed a Magyar Honvédség
Összhaderőnemi Parancsnokság és az alárendeltségébe
tartozó katonai szervezetek személyi állományára.
2. Jelen intézkedésemmel eredetiben, angol nyelven bevezetem a Honvédelmi Minisztérium Honvéd Vezérkar
főnök helyettesének 39/2008. (HK 19.) HM HVKFH közleményében fenntartás nélkül elfogadott, és a Honvéd Vezérkar főnök helyettesének 55/2012. (HK 6.) HVKFH
szakutasításával hatályba léptetett STANAG 3797 AO
(EDITION 4) – MINIMUM QUALIFICATIONS FOR
FORWARD AIR CONTROLLERS & LASER OPERATORS IN SUPPORT OF FORWARD AIR CONTROLLERS címen kiadott NATO egységesítési egyezményt.
3. Az egységesítési egyezmény meghatározza az előretolt légi irányítók, valamint az őket támogató lézer célmegjelölő berendezés kezelők minimális kiképzettségi
szintjét.
4. Ez az intézkedés a közzététel napján lép hatályba és
visszavonásig hatályos.
Dr. Varga Csaba dandártábornok s. k.,
törzsfőnök


text:
142/2012. (VI. 19.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9. cikk (4) bekezdés b) pontja alapján – a külügyminiszter előterjesztésére – hozzájárulok Kevin Dowling
rendkívüli és meghatalmazott nagykövetnek Írország magyarországi rendkívüli és meghatalmazott nagykövetévé
történő kinevezéséhez, budapesti székhellyel.
Budapest, 2012. május 30. Áder János s. k.,
köztársasági elnök


text:
31/2011. (IV. 13.) ME határozata a Magyar Köztársaság Kormánya és a Cseh Köztársaság Kormánya, Bosznia-Hercegovina Kormánya, a Horvát Köztársaság Kormánya, az Osztrák Köztársaság Kormánya, a Szlovén Köztársaság Kormánya között, valamint a Magyar Köztársaság Kormánya és a Szlovák Köztársaság Kormánya között a határon átnyúló léginavigációs szolgáltatásokért való felelősségről szóló megállapodások létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a nemzeti fejlesztési miniszter és a külügyminiszter előterjesztése alapján
1. egyetértek a Magyar Köztársaság Kormánya és a Cseh Köztársaság Kormánya, Bosznia-Hercegovina Kormánya,
a Horvát Köztársaság Kormánya, az Osztrák Köztársaság Kormánya, a Szlovén Köztársaság Kormánya között, valamint
a Magyar Köztársaság Kormánya és a Szlovák Köztársaság Kormánya között a határon átnyúló léginavigációs
szolgáltatásokért való felelősségről szóló megállapodások (a továbbiakban: megállapodások) létrehozásával;
2. felhatalmazom a nemzeti fejlesztési minisztert, hogy – az érintett miniszterekkel egyetértésben – a tárgyalásokon részt
vevő személyeket kijelölje; 3. felhatalmazom a nemzeti fejlesztési minisztert vagy az általa kijelölt személyt, hogy a tárgyalások eredményeként
előálló szövegtervezeteket kézjegyével lássa el; 4. felhívom a külügyminisztert, hogy a megállapodások létrehozásához szükséges meghatalmazási okiratot adja ki;
5. felhívom a nemzeti fejlesztési minisztert és a külügyminisztert, hogy a megállapodások létrehozását követően
a megállapodások szövegének végleges megállapítására való felhatalmazásról szóló határozat tervezetét
haladéktalanul terjesszék a Kormány elé. Orbán Viktor s. k.,
miniszterelnök


text:
1414/2012. (X. 1.) Korm. határozata a Magyarország Kormánya és a Szlovák Köztársaság Kormánya között a két ország közös államhatárán, Komárom és Révkomárom (Komárno) városok közötti közúti híd Duna folyamon történő megépítéséről szóló Megállapodás szövegének végleges megállapítására adott felhatalmazásról.
A Kormány 1. egyetért a Magyarország Kormánya és a Szlovák Köztársaság Kormánya között a két ország közös államhatárán,
Komárom és Révkomárom (Komárno) városok közötti közúti híd Duna folyamon történő megépítéséről szóló
Megállapodás (a továbbiakban: Megállapodás) bemutatott szövegével; 2. felhatalmazza a nemzeti fejlesztési minisztert vagy az általa kijelölt személyt a Megállapodás bemutatott szövegének
– a megerősítés fenntartásával történő – végleges megállapítására;
3. felhívja a külügyminisztert, hogy a Megállapodás szövege végleges megállapításához szükséges meghatalmazási
okiratot adja ki; 4. elfogadja a Megállapodás kihirdetéséről szóló törvénytervezetet, és elrendeli a Megállapodás szövegének végleges
megállapítását követően annak az Országgyűléshez történő benyújtását. A törvényjavaslat előadójának a Kormány
a nemzeti fejlesztési minisztert jelöli ki. Orbán Viktor s. k.,
miniszterelnök


text:
55/2012. (HK 6.) HVKFH s z a k utasítása NATO egységesítési egyezmények elfogadásáról és hatályba léptetéséről, valamint témafelelősök kijelöléséről.
Az egységesítési, szabványosítási tevékenységről és a
NATO egységesítési dokumentumok feldolgozásáról és
végrehajtásáról szóló 102/2008. (HK 19.) HM utasítás 4. §
(2) bekezdés b)–d) pontjában biztosított jogkörömben eljárva az alábbi
szakutasítást adom ki: Az MH Műveleti Szabványosítási és Doktrinális Bizottság 2012. március 29-i ülésén elfogadott javaslat alapján a
következő NATO dokumentumok kerülnek elfogadásra és
hatályba léptetésre:
Elfogadás és jövőbeni bevezetés
A bevezetés időpontja: 2014, a szárazföldi haderő és lé
gierőnél
Témafelelős: HVK Hadműveleti Csoportfőnökség II. STANAG 2296 LO (EDITION 1) – ALLIED
JOINT DOCTRINE FOR MILITARY POLICE
AJP-3.2.3.3
Elfogadás és bevezetés fenntartással;
A bevezetés időpontja: 2012. július, a szárazföldi had
erőnél és a légierőnél.
Fenntartás: A Magyar Honvédség szervezetében nincs
katonai rendőr alakulat és képesség. A lövész alegységek
képesek egyes feladatok korlátozott végrehajtására a bevezetett STANAG 2226 ED1 (NATO MILITARY POLICE
DOCTRINE AND PROCEDURES APP-12) dokumentumban meghatározottak szerint.
Tekintettel arra, hogy a dokumentumot a NATO már kihirdette és így hatályos, az egységesítési, szabványosítási
tevékenységről és a NATO egységesítési dokumentumok
feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Vezetési Főnökség
3. A BEVEZETÉS TÉNYLEGES IDŐPONTJA: 2012.
július 1.
4. A BEVEZETÉS SZINTJE: szárazföldi haderő és
légierő
5. A BEVEZETÉS MÓDJA: MH ÖHP intézkedés kiadásával az egységesítési egyezmény kiadása teljes terjedelemben, eredetiben angol nyelven.
Elfogadás és bevezetés;
A bevezetés időpontja: 2012. június a légierőnél.
Tekintettel arra, hogy a dokumentumot a NATO már ki
hirdette és így hatályos, az egységesítési, szabványosítási
tevékenységről és a NATO egységesítési dokumentumok feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Légierő Hadműveleti és Kiképzési
Főnökség
3. A BEVEZETÉS TÉNYLEGES IDŐPONTJA: 2012.
június 1.
4. A BEVEZETÉS SZINTJE: légierő
5. A BEVEZETÉS MÓDJA: Az egységesítési egyez
mény kiadása teljes terjedelemben, eredetiben angol nyelven. IV. STANAG 3703 AO (EDITION 8) – AIR MARITIME CO-ORDINATION (AMC) – AJP-3.3.3
(ATP-34)
Elfogadás és bevezetés;
A bevezetés időpontja: 2012. június, a légierőnél.
Tekintettel arra, hogy a dokumentumot a NATO már ki
hirdette és így hatályos, az egységesítési, szabványosítási
tevékenységről és a NATO egységesítési dokumentumok feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Légierő Hadműveleti és Kiképzési
Főnökség
3. A BEVEZETÉS TÉNYLEGES IDŐPONTJA: 2012.
június 1.
4. A BEVEZETÉS SZINTJE: légierő 5. A BEVEZETÉS MÓDJA: Az egységesítési egyezmény kiadása teljes terjedelemben, eredetiben angol nyelven.
Elfogadás és bevezetés;
A bevezetés időpontja: 2012. június, a légierőnél.
Tekintettel arra, hogy a dokumentumot a NATO már ki
hirdette és így hatályos, az egységesítési, szabványosítási
tevékenységről és a NATO egységesítési dokumentumok feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Légierő Hadműveleti és Kiképzési
Főnökség
3. A BEVEZETÉS TÉNYLEGES IDŐPONTJA: 2012.
június 1.
4. A BEVEZETÉS SZINTJE: légierő
5. A BEVEZETÉS MÓDJA: Az egységesítési egyez
mény kiadása teljes terjedelemben, eredetiben angol nyelven. VI. STANAG 3771 AT (EDITION 4) – GROUND
SECURITY MEASURES AGAINST AIRCRAFT SABOTAGE / HIJACKING
Elfogadás és jövőbeni bevezetés;
Témafelelős: Magyar Honvédség Összhaderőnemi Pa
Tekintettel arra, hogy a STANAG 3797 AO EDITION
4-et a Magyar Honvédség a 39/2008. (HK 19.) HM
HVKFH közleményben már ratifikálta, a NATO kihirdette
és így hatályos, az egységesítési, szabványosítási tevékenységről és a NATO egységesítési dokumentumok feldolgozásáról és végrehajtásáról szóló 102/2008. (HK 19.)
HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba léptetését
az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Légierő Hadműveleti és Kiképzési
Főnökség
3. A BEVEZETÉS IDŐPONTJA: 2012. június 1.
4. A BEVEZETÉS SZINTJE: légierő
5. A BEVEZETÉS MÓDJA: Az egységesítési egyez
mény kiadása teljes terjedelemben, eredetiben angol nyelven. VIII. STANAG 3880 AO (EDITION 6) – ALLIED
JOINT DOCTRINE FOR COUNTER-AIR OPERATIONS – AJP-3.3.1(B)
Elfogadás és bevezetés;
A bevezetés időpontja: 2012. június, a légierőnél.
Tekintettel arra, hogy a dokumentumot a NATO már ki
hirdette és így hatályos, az egységesítési, szabványosítási
tevékenységről és a NATO egységesítési dokumentumok feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Légierő Hadműveleti és Kiképzési
Főnökség
3. A BEVEZETÉS TÉNYLEGES IDŐPONTJA: 2012.
június 1.
4. A BEVEZETÉS SZINTJE: légierő
5. A BEVEZETÉS MÓDJA: Az egységesítési egyez
Elfogadás és bevezetés;
A bevezetés időpontja: DOP + 12m a légierőnél
Témafelelős: Magyar Honvédség Összhaderőnemi Pa
Elfogadás és bevezetés;
A bevezetés időpontja: 2012. április, a szárazföldi had
erőnél.
Tekintettel arra, hogy a dokumentumot a NATO már ki
hirdette és így hatályos, az egységesítési, szabványosítási
tevékenységről és a NATO egységesítési dokumentumok feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: HVK Hadműveleti Csoportfőnökség 2. TÉMAKEZELŐ: Nemzeti Közszolgálati Egyetem,
Hadtudományi Kar, Katonai Vezetőképző Intézet, Műveleti Támogató Tanszék, tüzér szakcsoport
3. A BEVEZETÉS IDŐPONTJA: 2012. április
4. A BEVEZETÉS SZINTJE: szárazföldi haderő
5. A BEVEZETÉS MÓDJA: Az egységesítési egyez
mény kiadása teljes terjedelemben, eredetiben angol nyelven. XI. STANAG 6018 (ED3) AJOD AJP-3.6(B) ALLIED JOINT DOCTRINE FOR ELECTRONIC WARFARE DOCTRINE
Elfogadás és jövőbeni bevezetés;
A bevezetés szintje: szárazföldi haderő és légierő
Témafelelős: HVK Felderítő Csoportfőnökség
Elfogadás;
A bevezetés időpontja: DOP + 3m, a szárazföldi haderő
és légierőnél;
Témafelelős: Magyar Honvédség Összhaderőnemi Pa rancsnokság.
Elfogadás és bevezetés;
A bevezetés időpontja: 2012. június, a légierőnél.
Tekintettel arra, hogy a dokumentumot a NATO már ki
hirdette és így hatályos, az egységesítési, szabványosítási
tevékenységről és a NATO egységesítési dokumentumok feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Légierő Hadműveleti és Kiképzési
Főnökség
3. A BEVEZETÉS TÉNYLEGES IDŐPONTJA: 2012.
június 1.
4. A BEVEZETÉS SZINTJE: légierő
5. A BEVEZETÉS MÓDJA: Az egységesítési egyezmény
Elfogadás és bevezetés;
A bevezetés időpontja: 2012. június, a légierőnél.
Tekintettel arra, hogy a dokumentumot a NATO már ki
hirdette és így hatályos, az egységesítési, szabványosítási
tevékenységről és a NATO egységesítési dokumentumok feldolgozásáról és végrehajtásáról szóló 102/2008.
(HK 19.) HM utasítás 4. § (2) bekezdés d) pontjában biztosított jogkörömnél fogva egyúttal elrendelem a hatályba
léptetését az alábbiak szerint:
1. TÉMAFELELŐS: Magyar Honvédség Összhaderőnemi Parancsnokság 2. TÉMAKEZELŐ: Magyar Honvédség Összhaderőnemi Parancsnokság, Légierő Hadműveleti és Kiképzési
Főnökség
3. A BEVEZETÉS TÉNYLEGES IDŐPONTJA: 2012.
június 1.
4. A BEVEZETÉS SZINTJE: légierő
5. A BEVEZETÉS MÓDJA: Az egységesítési egyezmény
Elfogadás és jövőbeni bevezetés;
Témafelelős: Magyar Honvédség Összhaderőnemi Pa
Elfogadás és bevezetés;
A bevezetés időpontja: DOP + 6m, a légierőnél.
Témafelelős: Magyar Honvédség Összhaderőnemi Pa
rancsnokság
Az MH Műveleti Szabványosítási és Doktrinális Bizott
ság 2012. március 29-i ülésén elfogadott javaslat alapján a
felsorolt STANAG-ek témafelelőseit és témakezelőit az
alábbiak szerint kijelölöm:
nökség
Témakezelő: Honvéd Vezérkar Felderítő Csoportfő nökség STANAG 3873
Témafelelős: Honvéd Vezérkar Felderítő Csoportfő
nökség
Témakezelő: Magyar Honvédség, Összhaderőnemi Pa rancsnokság, Felderítő Főnökség
STANAG 2506 STANAG 2536
Témafelelős: Honvéd Vezérkar Logisztikai Csoportfő
nökség
Témakezelő: Honvéd Vezérkar Logisztikai Csoportfő nökség Dr. Orosz Zoltán altábornagy s. k.,
Honvéd Vezérkar főnök helyettes


text:
1290/2017. (VI. 2.) Korm. határozata a Gabonakutató Nonprofit Közhasznú Korlátolt Felelősségű Társasággal összefüggésben a GINOP-2.2.1-15-2015 azonosító számú („K+F versenyképességi és kiválósági együttműködések” című) gazdaságfejlesztést célzó projekt megvalósítására irányuló felhívásra támogatási kérelmek benyújtásához történő hozzájárulásról.
A Kormány a  2014–2020 programozási időszakban az  egyes európai uniós alapokból származó támogatások
felhasználásának rendjéről szóló 272/2014. (XI. 5.) Korm. rendelet 46.  § (1b)  bekezdése alapján hozzájárul
– a  Gabonakutató Nonprofit Közhasznú Korlátolt Felelősségű Társaság konzorciumi tagsága mellett előterjeszteni
tervezett –
a) az „A Pannon régió növényeinek genetikai hasznosítása” című, valamint
b) a  „Funkcionális biosörök fejlesztése alternatív gabonafélék felhasználásával és célorientált nemesítésével”
című
támogatási kérelemnek a  GINOP-2.2.1-15-2015 azonosító számú, „K+F versenyképességi és kiválósági
együttműködések” című, gazdaságfejlesztést célzó projekt megvalósítására irányuló felhívásra történő
benyújtásához.
Orbán Viktor s. k.,
 miniszterelnök


text:
332/2009. (HK 16.) MH ÖHP intézkedése NATO egységesítési egyezmény nemzeti bevezetéséről.
A honvédelemről és a Magyar Honvédségről szóló 2004.
évi CV törvény 110. § (2) bekezdésében kapott felhatalmazás
alapján, figyelemmel az egységesítési, szabványosítási tevékenységről és a NATO egységesítési dokumentumok feldolgozásáról és végrehajtásáról szóló 102/2008. (HK 19.) HM
utasításban foglaltakra, a STANAG 3466 (2. kiadás) végrehajtására az alábbi
intézkedést adom ki: 1. Az intézkedés hatálya kiterjed a Magyar Honvédség
Összhaderőnemi Parancsnokság (a továbbiakban: MR
ÖHP) és az alárendeltségébe tartozó katonai szervezetek
személyi állományára.
2. Jelen intézkedésemmel eredetiben, angol nyelven bevezetem a Honvéd Vezérkar főnök helyettesének 17/2003.
(HK 13.) HVKFH közleményében fenntartás nélkül elfo
gadott és a Honvédelmi Minisztérium Honvéd Vezérkar
főnök helyettesének 33/2009. (HK 13.) HM HVKFH intézkedésében hatályba léptetett STANAG 3466 AT (EDITION 2) RESPONSIBILITIES OF AIR TRANSPORT
UNITS AND USER UNITS IN THE LOADING AND
UNLOADING OF TRANSPORT AIRCRAFT IN
TACTICAL AIR TRANSPORT OPERATIONS címen
kiadott NATO egységesítési egyezményt.
3. Az egységesítési egyezmény a légi szállítást végrehajtó valamint igénybe vevő alegységek a be- és kirakodás
illetve légi szállítás végrehajtásakor felmerülő feladatait és
felelősségeit megfogalmazó dokumentum.
4. Ez az intézkedés a közzététel napján lép hatályba és
visszavonásig hatályos.
Benkő Tibor altábornagy s. k.,
MH összhaderőnemi parancsok


text:
37/2018. (XI. 13.) MNB rendelete a tőkepiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről.
A Magyar Nemzeti Bankról szóló 2013.  évi CXXXIX.  törvény 171.  § (1)  bekezdés i)  pontjában kapott felhatalmazás alapján,
a Magyar Nemzeti Bankról szóló 2013. évi CXXXIX. törvény 4. § (6) és (9) bekezdésében meghatározott feladatkörömben eljárva
a következőket rendelem el:
1. § E  rendelet hatálya a  befektetési vállalkozásokról és az  árutőzsdei szolgáltatókról, valamint az  általuk végezhető
tevékenységek szabályairól szóló 2007. évi CXXXVIII. törvény (a továbbiakban: Bszt.) hatálya alá tartozó szervezetre,
a  kollektív befektetési formákról és kezelőikről, valamint egyes pénzügyi tárgyú törvények módosításáról szóló
2014.  évi XVI.  törvény (a  továbbiakban: Kbftv.) szerinti befektetési alapra és befektetési alapkezelőre, valamint
a tőkepiacról szóló 2001. évi CXX. törvény (a továbbiakban: Tpt.) szerinti központi értéktári, központi szerződő fél és
tőzsdei tevékenységet végző szervezetre (a továbbiakban együtt: adatszolgáltató) terjed ki.
2. § (1) Az  adatszolgáltató az  e  rendeletben foglaltak szerint rendszeres és eseti adatszolgáltatást (a  továbbiakban:
felügyeleti jelentés) teljesít a Magyar Nemzeti Bank (a továbbiakban: MNB) részére.
(2) A  felügyeleti jelentés elkészítésének alapját az  adatszolgáltató által alkalmazott számviteli szabályozás szerint
készített főkönyvi, analitikus és egyéb nyilvántartások képezik.
(3) A  felügyeleti jelentés alapjául szolgáló dokumentumokat, a  számviteli, nyilvántartási, informatikai rendszerekben
tárolt információkat a  felügyeleti jelentés esedékessége naptári évének utolsó napjától számított öt évig kell
megőrizni.
3. § (1) Az adatszolgáltató e rendelet szerinti felügyeleti jelentés teljesítésére vonatkozó kötelezettsége – a (2) bekezdésben
foglalt kivétellel – az  MNB által kiadott tevékenységi engedélyről szóló határozat véglegessé válása napjától
a tevékenységi engedély visszavonásáról szóló határozat véglegessé válása napjáig áll fenn.
(2) A  fióktelep az  e  rendelet szerinti felügyeleti jelentést a  működése megkezdésének napjától a  tevékenysége
befejezésének napjáig teljesíti.
4. § (1) A  Bszt. hatálya alá tartozó szervezet, valamint a  Tpt. szerinti központi értéktári tevékenységet végző szervezet
–  a  (2)  és (3)  bekezdésben foglalt kivétellel – a  2.  mellékletben foglaltaknak megfelelő tartalommal, formában és
határidőre napi, havi, negyedéves és éves felügyeleti jelentést teljesít az MNB részére.
(2) A  Bszt. 5.  § (2)  bekezdés a) és b)  pontjában meghatározott befektetési szolgáltatási tevékenységet kiegészítő
szolgáltatás végzésére nem jogosult adatszolgáltató adatszolgáltatási kötelezettsége a 2. melléklet „ÖSSZEFOGLALÓ
TÁBLA” megnevezésű táblázat 2–9., 14., 22., 23. és 37. sorában meghatározott felügyeleti jelentésre nem terjed ki.
(3) A  Tpt. szerinti központi értéktári tevékenységet végző szervezet a  központi értékpapír-nyilvántartás
adatait –  az  értékpapír ISIN azonosítójának, fajtájának, egyéb jellemzőinek, valamint a  kibocsátó adatainak
megnevezésével – elektronikus formában, a tárgyidőszakot követő munkanap 10.00 óráig küldi meg az MNB részére.
(4) Az  (1)  bekezdés szerinti felügyeleti jelentés kitöltésre vonatkozó általános előírásokat az  1.  melléklet, a  kitöltésre
vonatkozó részletes előírásokat a 3. melléklet tartalmazza.
5. § (1) A befektetési alap és a befektetési alapkezelő – a (2) bekezdésben foglalt kivétellel – a 4. mellékletben foglaltaknak
megfelelő tartalommal, formában és határidőre napi, heti, havi, negyedéves, éves és eseti felügyeleti jelentést
teljesít az MNB részére.
(2) A  Bszt. 5.  § (2)  bekezdés a) és b)  pontjában meghatározott befektetési szolgáltatási tevékenységet kiegészítő
szolgáltatás végzésére nem jogosult adatszolgáltató adatszolgáltatási kötelezettsége a 4. melléklet „ÖSSZEFOGLALÓ
TÁBLA” megnevezésű táblázat 1. és 2. sorában meghatározott felügyeleti jelentésre nem terjed ki.
(3) A  kitöltésre vonatkozó általános előírásokat az  1.  melléklet, a  kitöltésre vonatkozó részletes előírásokat
az 5. melléklet tartalmazza.
6. § (1) A  Bszt. hatálya alá tartozó, magyarországi székhelyű befektetési vállalkozás a  6.  mellékletben foglaltaknak
megfelelő tartalommal, formában és határidőre éves felügyeleti jelentést teljesít a tárgyévi javadalmazási adatokról
az MNB részére.
(2) A kitöltésre vonatkozó előírásokat a 7. melléklet tartalmazza.
7. § (1) A  Bszt. hatálya alá tartozó szervezet, valamint a  befektetési alapkezelő az  értékpapírtranszferek, értékpapírátvezetések adatairól a  8.  melléklet „ÖSSZEFOGLALÓ TÁBLA” megnevezésű táblázat 1. sora szerinti MIFTR jelentés
8.  mellékletben foglaltaknak megfelelő tartalommal, formában és határidőre való megküldésével napi felügyeleti
jelentést teljesít az MNB részére.
(2) A kitöltésre vonatkozó előírásokat a 9. melléklet tartalmazza.
8. § A  Tpt. szerinti tőzsdei tevékenységet végző szervezet a  10.  mellékletben foglaltaknak megfelelő tartalommal,
formában és határidőre napi felügyeleti jelentést teljesít az MNB részére.
9. § (1) Az  adatszolgáltató a  felügyeleti jelentést, a  231/2013/EU felhatalmazáson alapuló bizottsági rendelet 110.  cikke
alapján fennálló adatszolgáltatási kötelezettségét, valamint a 680/2014/EU bizottsági végrehajtási rendelet szerinti
adatszolgáltatásokat az  MNB által meghatározott elektronikus formában, fokozott biztonságú vagy minősített
elektronikus aláírással ellátva az  MNB „Kihelyezett Adatküldő Program” megnevezésű jelentésfogadó rendszerén
(a továbbiakban: KAP rendszer) keresztül teljesíti. A KAP rendszer használatát segítő útmutatást a KAP rendszer MNB
honlapján közzétett Felhasználói kézikönyve tartalmazza.
(2) Az adatszolgáltató a 600/2014/EU európai parlamenti és tanácsi rendelet 26. cikke alapján fennálló adatszolgáltatási
kötelezettségét a KAP rendszeren vagy az MNB által erre a célra kiépített elektronikus csatornán (a  továbbiakban:
webes szolgáltatás) keresztül, az  adatszolgáltatást fokozott biztonságú vagy minősített elektronikus aláírással
ellátva teljesíti. A webes szolgáltatás használatát segítő útmutatást az MNB honlapján közzétett technikai segédlet
tartalmazza.
(3) A felügyeleti jelentés formáját, szerkezetét megváltoztatni nem lehet.
 (4) Az  adatszolgáltató a  feltöltött felügyeleti jelentésről a  beérkezés időpontját, érkeztetési számát és
a küldeményazonosító K-számát tartalmazó, automatikus „érkeztetett” üzenetet kap.
 (5) A  beküldött felügyeleti jelentés státuszáról – a  feltöltött felügyeleti jelentés jogosultsági, tartalmi és technikai
ellenőrzésének eredménye függvényében – a  beküldéstől számított 24 órán belül automatikus üzenetet kap
az  adatszolgáltató. Hibás adatszolgáltatás esetén „visszautasított”, az  adatszolgáltatás sikeres teljesítése esetén
„feldolgozott” státuszról szóló üzenetet kap az adatszolgáltató.
(6) Az  adatszolgáltatást az  MNB akkor tekinti teljesítettnek, ha az  adatszolgáltató elektronikus úton megküldött
felügyeleti jelentése „feldolgozott” státuszról szóló üzenetet kapott.
10. § (1) Az  adatszolgáltató a  felügyeleti jelentés, adatszolgáltatás teljesítésében való technikai akadályoztatásával
kapcsolatos bejelentését elektronikus formában, az  MNB „Elektronikus Rendszer Hitelesített Adatok Fogadásához”
megnevezésű rendszerén (a  továbbiakban: ERA rendszer) keresztül nyújtja be az  MNB részére. Az  ERA rendszer
az  MNB honlapján keresztül elérhető Regisztrációs Adatbázisban az  adatszolgáltató képviseletére a  törvényes
képviselője által előzetesen írásban kijelölt természetes személy által teljesített regisztráció során történő
azonosítást követően vehető igénybe. A  regisztráció történhet legalább fokozott biztonságú elektronikus aláírás
használatával vagy a Kormányzat által biztosított azonosítási szolgáltatáson keresztül. Az ERA rendszer használatára
az  adatszolgáltató vagy a  nevében eljáró, tanúsítvány alapú regisztrációval rendelkező felhasználó jogosult.
Az ERA rendszer használatát segítő útmutatást az ERA rendszer MNB honlapján közzétett Felhasználói kézikönyve
tartalmazza.
(2) Az akadályoztatás technikai oka lehet különösen
a) az adatszolgáltatónak az adatszolgáltatásra használt informatikai rendszere működési rendellenessége vagy
működésképtelensége,
b) a felhasználó akadályoztatása a számára kiosztott hozzáférési jogosultság megszűnése miatt,
c) a felhasználó akadályoztatása az általa használt elektronikus aláíró tanúsítvány érvénytelensége miatt.
(3) Az  (1)  bekezdés szerinti bejelentést az  adatszolgáltató – a  (6)  bekezdésben foglaltak kivételével – az  ERA
rendszerben elérhető elektronikus űrlap kitöltésével teljesíti, amelyhez – az  akadályoztatás jellegétől függően,
amennyiben az rendelkezésre áll – mellékletként az akadályoztatás tényét igazoló dokumentumot is feltölti.
(4) Az  ERA rendszerben korábban már regisztrált felhasználó az  (1)  bekezdés szerinti bejelentési kötelezettségének
érvényes elektronikus aláíró tanúsítvány hiányában is eleget tehet.
(5) A  bejelentés mellékleteként elfogadott dokumentum formátumokat az  MNB az  ERA rendszerben, az  elektronikus
tájékoztatás szabályai szerint teszi közzé.
(6) Ha az  adatszolgáltató az  ERA rendszer üzemszünete, üzemzavara miatt vagy a  (2)  bekezdés b)  pontja esetében
bejelentési kötelezettségének elektronikus úton nem tud eleget tenni, az  üzemszünet végéig, az  üzemzavar
elhárításáig vagy az akadály megszűnéséig a bejelentést írásban, postai úton (levelezési cím: Magyar Nemzeti Bank,
1850 Budapest) vagy telefonon (telefonszám: +36 1 428-2615) teheti meg az MNB részére.
(7) A jelen § alkalmazásában:
a) akadályoztatás: az  adatszolgáltató érdekkörében felmerült technikai okra visszavezethető olyan ténybeli
állapot, amelynek a  következtében az  adatszolgáltató az  adatszolgáltatást az  annak teljesítésére előírt
határidőben vagy határnapon nem képes teljesíteni;
b) elektronikus űrlap: az  elektronikus ügyintézés részletszabályairól szóló 451/2016. (XII. 19.) Korm. rendelet
2. § 2. pontjában meghatározott elektronikus formában adatszolgáltatásra szolgáló felület;
c) felhasználó: az adatszolgáltató nevében eljáró természetes személy;
d) üzemszünet: az  elektronikus ügyintézés és a  bizalmi szolgáltatások általános szabályairól szóló 2015.  évi
CCXXII. törvény 27. § (2) bekezdése szerinti esemény;
e) üzemzavar: az  elektronikus ügyintézés és a  bizalmi szolgáltatások általános szabályairól szóló 2015.  évi
CCXXII. törvény 27. § (3) bekezdése szerinti esemény.
11. § (1) Ha az MNB megállapítja, hogy a felügyeleti jelentés javítást igényel, az adatszolgáltató a javított felügyeleti jelentést
az MNB javításra vonatkozó felszólítása kézhezvételétől számított 2 munkanapon belül küldi meg az MNB részére.
(2) Ha az  adatszolgáltató a  felügyeleti jelentés teljesítését követően olyan, az  adatszolgáltató által – számviteli
politikájában vagy egyéb módon – meghatározott jelentős mértékű eltérést tár fel, amely a  2.  § (2)  bekezdése
szerinti, a  felügyeleti jelentés alapjául szolgáló nyilvántartások javítását teszi szükségessé, akkor a  felügyeleti
jelentést visszamenőleg is, az  eltéréssel érintett teljes időszakra vonatkozóan módosítja. A  jelen bekezdés szerint
módosított felügyeleti jelentést az eltérés feltárásától számított 15 munkanapon belül küldi meg az adatszolgáltató
az MNB részére.
12. § (1) Ez a rendelet – a (2) bekezdésben foglaltak kivételével – a kihirdetését követő napon lép hatályba.
 (2) A 4., 5., 7. és 8. §, valamint az 1–5., 8. és 9. melléklet 2019. január 1-jén lép hatályba.
13. § (1) Az  adatszolgáltató a  tőkepiaci szervezetek által a  jegybanki információs rendszerhez elsődlegesen a  Magyar
Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló
29/2017. (XI. 22.) MNB rendelet [a  továbbiakban: 29/2017. (XI. 22.) MNB rendelet] szerinti, 2019. január 1-jét
megelőző tárgyidőszakra vonatkozó felügyeleti jelentés, adatszolgáltatás teljesítése során – a  29/2017. (XI. 22.)
MNB rendelet 6. §-a szerinti felügyeleti jelentés kivételével – a 29/2017. (XI. 22.) MNB rendelet szabályait alkalmazza.
(2) A Bszt. hatálya alá tartozó, magyarországi székhelyű befektetési vállalkozás a 6. § szerinti felügyeleti jelentést első
alkalommal 2018. évre mint tárgyidőszakra vonatkozóan teljesíti.
14. § Ez a rendelet
1. 9.  § (2)–(6)  bekezdésében és 10.  §-ában a  pénzügyi eszközök piacairól és a  648/2012/EU rendelet
módosításáról szóló 2014. május 15-i 600/2014/EU európai parlamenti és tanácsi rendelet 26. cikke,
2. 9. és 10.  §-ában – a  pénz- és hitelpiaci szervezetek által a  jegybanki információs rendszerhez elsődlegesen
a  Magyar Nemzeti Bank felügyeleti feladatai ellátása érdekében teljesítendő adatszolgáltatási
kötelezettségekről szóló 36/2018. (XI. 13.) MNB rendelet 12. és 13.  §-ával együtt – az  intézmények
575/2013/EU európai parlamenti és tanácsi rendelet szerinti felügyeleti adatszolgáltatása tekintetében
végrehajtás-technikai standardok megállapításáról szóló, 2014. április 16-i 680/2014/EU bizottsági
végrehajtási rendelet 17. cikk (1) bekezdése,
3. 9. és 10.  §-ában a  2011/61/EU európai parlamenti és tanácsi irányelvnek a  mentességek, az  általános
működési feltételek, a  letétkezelők, a  tőkeáttétel, az  átláthatóság és a  felügyelet tekintetében történő
kiegészítéséről szóló 2012. december 19-i 231/2013/EU felhatalmazáson alapuló bizottsági rendelet
110. cikke
végrehajtásához szükséges rendelkezéseket állapít meg. 15. § Hatályát veszti a 29/2017. (XI. 22.) MNB rendelet.
Nagy Márton s. k.,
 a Magyar Nemzeti Bank alelnöke


text:
454/2018. (X. 9.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII.  törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Hajdú Márta
Máriát a 2018. október 1. napjától 2021. szeptember 30. napjáig terjedő időtartamra bíróvá kinevezem.
Budapest, 2018. szeptember 24. Áder János s. k.,
 köztársasági elnök


text:
5/2015. (I. 29.) Korm. rendelete a 400 m2-nél nagyobb bruttó alapterületű kereskedelmi építményekre vonatkozó előzetes szakhatósági állásfoglalás kiadása iránti kérelem tartalmi követelményeinek, az eljárásban közreműködő Bizottság működésének egyes szabályairól.
A Kormány az  épített környezet alakításáról és védelméről szóló 1997.  évi LXXVIII.  törvény 62.  § (1c)  bekezdésében kapott
felhatalmazás alapján, az Alaptörvény 15. cikk (1) bekezdésében foglalt feladatkörében eljárva, a következőket rendeli el:
1. A rendelet hatálya 1. § E rendeletet az  épített környezet alakításáról és védelméről szóló 1997.  évi LXXVIII.  törvény (a  továbbiakban: Étv.)
IV/A.  Fejezetében szabályozott, a  400 m2-nél nagyobb bruttó alapterületű kereskedelmi építmények építésének,
átalakításának, valamint a  400 m2-t meghaladó bruttó alapterületre való bővítésének építésügyi hatósági
engedélyezési eljárásaiban kell alkalmazni.
2. A kérelem benyújtása 2. § (1) Az építésügyi hatóság az Étv. 57/C. § (1) bekezdésében foglalt esetben szakhatósági állásfoglalás kiadása céljából
megkeresi a Hajdú-Bihar Megyei Kormányhivatal vezetőjét (a továbbiakban: Kormányhivatal).
(2) Az  építési engedélyezési eljárás megindítását megelőző előzetes szakhatósági hozzájárulás kiadására irányuló
kérelmet az  ügyfél nyújtja be a  Kormányhivatalhoz. A  kérelmet postai úton, személyesen, írásban, illetve
elektronikus úton lehet benyújtani.
(3) Az  előzetes szakhatósági hozzájárulás kiadása iránti kérelem adattartalmát az  1.  melléklet tartalmazza.
Az  5000  m2-nél nagyobb alapterületű kereskedelmi építménnyel kapcsolatos hatástanulmányt a  2.  mellékletben
foglalt adattartalommal kell csatolni.
3. A szakhatósági eljárás különös szabályai 3. § (1) A  Kormányhivatal a  szakhatósági állásfoglalást, illetve előzetes szakhatósági hozzájárulást akkor adja meg, ha
a kereskedelmi építménynek a létesítés helye szerinti településre és annak vonzáskörzetére gyakorolt
a) környezeti,
b) infrastrukturális,
c) településrendezési, valamint
d) településfejlesztési
közvetlen és közvetett hatása összességében kedvező.
(2) A  Kormányhivatal az  (1)  bekezdés szerinti követelményeknek való megfelelést az  Étv. 57/D.  §-ban meghatározott
Bizottság (a továbbiakban: Bizottság) véleményének mérlegelésével állapítja meg.
4. A Bizottság 4. § (1) A  Bizottság tagját a  kijelölő miniszter bármikor indokolás nélkül visszahívhatja azzal, hogy a  kijelölő miniszter
a Bizottság működőképessége érdekében haladéktalanul gondoskodik az új tag kijelöléséről.
(2) A Bizottság működési rendjét maga határozza meg, elnöke az építésügyért felelős miniszter által kijelölt személy.
 (3) A  Bizottság egyszerű többséggel alakítja ki véleményét. Szavazategyenlőség esetén az  elnök szavazata dönt.
A Bizottság a Kormányhivatalnak az Étv. 57/C. § (2) bekezdése alapján meghatározott határidő lejártát megelőzően
legalább 15 nappal megküldi véleményét.
5. § (1) A  Bizottság a  fenntartható fejlődés követelményeinek való megfelelésről a  véleményét a  tervezett kereskedelmi
építménynek az  épített és természeti környezetre, a  környező településekre gyakorolt közvetlen és közvetett
környezetterhelő hatása, az érintett lakosság életkörülményeire, valamint az emberi egészségre gyakorolt közvetlen
és közvetett hatása alapján, a 3. melléklet szerinti szempontrendszer alapján alakítja ki.
(2) A Bizottság véleményét indokolni köteles.
 (3) A  Bizottság a  3.  melléklet szerinti szempontrendszer alapján meghozott véleménye kialakítása során az  egyes
szempontokat külön-külön és összességében is értékeli. 6. § Ez a rendelet 2015. február 1-jén lép hatályba.
7. § E rendelet a  belső piaci szolgáltatásról szóló az  Európai Parlament és a  Tanács 2006/123/EK irányelvnek való
megfelelést szolgálja.
Orbán Viktor s. k.,
 miniszterelnök


text:
57/2017. (XII. 22.) EMMI utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdése alapján a Liget Budapest projekttel kapcsolatos feladatok
ellátására 2017. december 6. napjától 2018. június 5. napjáig dr. Baán László Ferencet miniszteri biztossá nevezem ki.
2. § A miniszteri biztos feladatköre a Liget Budapest projekt keretében megvalósuló egyes beruházásokkal összefüggő
közigazgatási hatósági ügyek kiemelt jelentőségű üggyé nyilvánításáról és az eljáró hatóságok kijelöléséről szóló
546/2013. (XII. 30.) Korm. rendelet 1. § (1) bekezdésében foglaltaknak megfelelően nemzetgazdasági szempontból
kiemelt jelentőségű üggyé minősített beruházásokkal kapcsolatos, az emberi erőforrások miniszterének felelősségi
körébe tartozó feladatok végrehajtásának irányítására, ennek keretében különösen a következőkre terjed ki:
a) a Liget Budapest projekt fejlesztési folyamatainak irányítására, koordinálására, tartalmának stratégiai szintű
felügyeletére, ideértve ezek más állami és fővárosi fejlesztésekkel történő összehangolását is;
b) az Igazgatóság Elnökeként a Városliget Zrt. működésének stratégiai irányítására és felügyeletére, az Igazgatóság
munkájának vezetésére, együttműködésére a Felügyelő Bizottsággal;
c) a Városliget szabályozási terve változtatásának előkészítésére és a fővárosi egyeztetések irányítására;
d) a Liget Budapest projektjeinek stratégiai szintű koordinálására, a Liget Budapest projekt részét képező kert- és
tájépítészeti feladatok (a továbbiakban: Liget Park projekt) ellátásáért felelős miniszteri biztossal, a Liget
Budapest projekttel összefüggésben a Fővárosi Nagycirkusz épületét érintő, készülő koncepció képviseletéért
felelős miniszteri biztossal egyeztetve;
e) a Liget Budapest projekt fejlesztési forrásaival történő gazdálkodás felügyeletére;
f ) a Liget Budapest projekt által érintett ingatlanok tulajdoni helyzetével kapcsolatos szerződési és jogszabályi
intézkedések előkészítésének és végrehajtásának ellenőrzésére;
g) a szakmai munkacsoportok munkájának stratégiai szintű irányítására és ellenőrzésére a beruházás,
tartalomfejlesztés és az intézményfejlesztés feladatainak vonatkozásában;
h) a projekt hazai és külföldi kommunikációjának stratégiai szintű irányítására, illetve szükség esetén személyes
részvétel a kommunikációs feladatok ellátásában;
i) az érintett intézményekben folyó, az átköltözést, intézményfejlesztést, tartalomfejlesztést és használatbavételt
előkészítő munkák figyelemmel kísérésére és összehangolásának ellenőrzésére;
j) az új intézmények (Magyar Zene Háza, Fővárosi Városligeti Színház, komáromi Csillag Erőd, Olof Palme-ház,
Országos Múzeumi Restaurálási és Raktározási Központ) kialakításának előkészítésére és stratégiai irányítására;
k) a Liget Budapest projekt keretében megvalósítandó épületek, IT infrastruktúra, közmű- és közlekedésfejlesztés
és más projektelemek megvalósításának felügyeletére a költség- és időütemezéseknek megfelelően;
l) a Liget Budapest projekt megvalósításával összefüggő jogszabálytervezetek, kormány- és minisztériumi
vezetői szintű döntések, leadandó jelentések és beszámolók szakmai előkészítésének és az abban közreműködő
szervezeti egységek munkájának felügyeletére, a kiadott feladatok végrehajtásának ellenőriztetésére;
m) a Liget Budapest projekt végrehajtásával megbízott Városliget Zrt. feladatellátásának és működésének
stratégiai irányítására és ellenőrzésére, kiemelten az építési folyamatok és a végrehajtás során keletkező
beruházási javak (épületek, eszközök) megvalósításának és a keletkező vagyonelemek biztonságos és szakszerű
tulajdonba vételének (aktiválásának) területein;
n) az a)–m) pont szerinti feladatkörökkel összefüggésben az emberi erőforrások minisztere által meghatározott
eseti, egyedi feladatok ellátására.
3. § (1) A Liget Budapest projektben részt vevő vagy annak végrehajtásában érintett, az Emberi Erőforrások Minisztériuma
által irányított, felügyelt központi költségvetési szervek és a tulajdonosi joggyakorlása alá tartozó gazdasági társaságok
kötelesek a miniszteri biztost feladatának végrehajtásában segíteni, a rendelkezésükre álló szükséges információkat,
dokumentációkat, szakértői segítséget, illetve eszközöket számára biztosítani.
(2) A miniszteri biztos feladatellátása során együttműködik a Liget Park projektért felelős miniszteri biztossal, és képviselői
útján részt vesz a Városliget Zrt. által irányított Liget Park projekt tervezési konzultációin.
4. § A miniszteri biztos egyebekben ellátja az Emberi Erőforrások Minisztériuma Szervezeti és Működési Szabályzatáról
szóló 33/2014. (IX. 16.) EMMI utasítás miniszteri biztosra vonatkozó feladatait.
5. § A miniszteri biztos tevékenységét az emberi erőforrások minisztere a kultúráért felelős államtitkár útján irányítja.
6. § A miniszteri biztos a Ksztv. 38. § (6) bekezdése szerinti díjazásra és juttatásokra jogosult.
7. § A miniszteri biztost tevékenysége ellátásában a Ksztv. 38. § (9) bekezdés b) pontja alapján a Ksztv. 38. § (8) bekezdése
szerinti titkárság nem segíti.
8. § Ez az utasítás a közzétételét követő napon lép hatályba.
9. § Hatályát veszti a miniszteri biztos kinevezéséről szóló 23/2017. (V. 24.) EMMI utasítás.
Balog Zoltán s. k.,
 emberi erőforrások minisztere


text:
46/2010. (I. 29.) OVB határozata.  Az Országos Választási Bizottság – 2010. január 25-én megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva a dr. F. J. és dr. G. K. magánszemélyek által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozók 2009. december 30-án aláírásgyűjtő ív mintapéldányát nyújtották be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továb biak ban: Nsztv.)
2. §-a szerinti hitelesítés céljából. Az aláírásgyűjtő íven a következő kérdés szerepelt:
„Egyetért-e azzal, hogy az Országgyűlés módosítsa a Polgári Perrendtartásról szóló 1952. évi III. törvényt (Pp) oly módon,
hogy az rendelkezzen arról, miszerint felülvizsgálati kérelemnek van helye:
– a fellebbezést hivatalból elutasító;
– a perújítási kérelmet hivatalból elutasító, valamint a perújítási kérelmet elutasító;
– az igazolási kérelmet elutasító;
– a kézbesítési vélelem megdöntése iránti kérelmet elutasító;
– az ideiglenes intézkedés iránti kérelmet elutasító;
– az elő ze tes bizonyítás iránti kérelmet elutasító;
– a féllel, a tanúval, a szakértővel, a jogi képviselővel szemben pénzbírságot kiszabó
másodfokú bíróság által hozott jogerős végzése ellen?”
Az Országos Választási Bizottság megállapítja, hogy az aláírásgyűjtő ív mintapéldányán szereplő kérdés nem felel meg
az Nsztv. 13. § (1) bekezdésében foglalt egyértelműség követelményének. A népszavazásra feltenni kívánt kérdés
számos kérdést tartalmaz, amelyek külön-külön is megválaszolhatóak. Ezáltal a választópolgárnak nincs lehetősége
az egyes kérdések között különbséget tenni és részkérdésenként véleményt nyilvánítani a kezdeményezésről.
A testület megállapítja továbbá, hogy eredményes népszavazás esetén a népszavazási kötelezés voltaképpen elvonná
a törvényalkotó jogát, ami az Alkotmány 2. § (2) bekezdésével ellentétesen korlátozná az országgyűlés törvényhozó
hatalmát.
Fentiek alapján az Nsztv. 10. § c) pontja szerint, az Országos Választási Bizottság megtagadja az aláírásgyűjtő ív
hitelesítését, ha a kérdés megfogalmazása nem felel meg a törvény ben előírt követelményeknek.
II. A határozat az Alkotmány 2. § (2) bekezdésén, az Nsztv. 2. §-án, 10. §-ának c) pontján és a 13. § (1) bekezdésén,
a jogorvoslatról szóló tájékoztatás a Ve. 130. §-ának (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
1285/2017. (VI. 2.) Korm. határozata az „M0 körgyűrű kivitelezési munkái a 73+808 – 76+708 km sz. közötti szakaszon az északi Duna híddal” című és a „62. sz. főút fejlesztése az M8 (új Duna híd) és Székesfehérvár közötti szakaszon” című nagyprojekttel összefüggő intézkedésekről.
A Kormány
 1. egyetért az „M0 körgyűrű kivitelezési munkái a 73+808 – 76+708 km sz. közötti szakaszon az északi Duna híddal”
című nagyprojekt (a továbbiakban: nagyprojekt) támogatási kérelmének az  általános forgalmi adó nagyprojekt
keretében történő elszámolhatóságának biztosítása érdekében való átdolgozásával,
Felelős: nemzeti fejlesztési miniszter
Határidő: 2017. július 31.
2. felhívja a nemzeti fejlesztési minisztert, hogy gondoskodjon a nagyprojekt 1. pontban foglaltak alapján átdolgozott
támogatási kérelmének Európai Bizottság részére történő ismételt benyújtásáról,
Felelős: nemzeti fejlesztési miniszter
Határidő: az 1. pont teljesülését követően azonnal
3. visszavonja a  Közlekedés Operatív Program keretében finanszírozott, a  86. számú főút fejlesztésével összefüggő
nagyprojekt támogatási kérelmének benyújtásáról, valamint a  62. számú főút és az  M8 autópálya fejlesztésével
összefüggő, elfogadott nagyprojekt jóváhagyó határozata módosításának kezdeményezéséről szóló 1772/2015.
(X. 19.) Korm. határozat 2. pontját és 2. mellékletét.
Orbán Viktor s. k.,
 miniszterelnök